
NARVA LINNAVALITSUSE
LINNAVARA- JA MAJANDUSAMET

ÕIEND

mõttelise osa ehitisest aadressil Rakvere 16, Narvas,

ostueesõiguse teostamisest loobumise kohta




01.02.2006

Narva linn on ühekorruselise hoone aadressil Rakvere 16, Narva linnas, 170/2088 mõttelise osa kaasomanik. Hoone üks kaasomanikest OÜ Laguna Kinnisvarabüroo müüs temale kuulunud 659/2088 mõttelise osa hoonest 19.01.2006 ehitise mõttelise osa müügilepingu (notariaalregistri nr 503) alusel aktsiaseltsile Muiraug Grupp hinnaga 300 000 (kolmsada tuhat) krooni.

Asjaõigusseaduse rakendamise seaduse § 131 lg 1 kohaselt: “Kui ehitis on kaasomandis, on kaasomanikul ehitise mõttelise osa tasulisel võõrandamisel võõrandatava osa ostueesõigus”.

Seega on Narva linnal kui ehitise kaasomanikul Narvas Rakvere 16 asuva hoone 659/2088 mõttelise osa ostueesõigus hinnaga 300 000 krooni. Ostueesõigust on võimalik teostada Võlaõigusseaduse § 244 lõigete 1, 2, 3, § 250 alusel.

Narva Linnavolikogu 21.06.2005 määrusega nr 20/57 kinnitatud “Linnavara eeskirja” punkti 34.1 kohaselt võtab otsustuse linnavara tasu eest soetamise kohta vastu linnavolikogu vara osas, mille väärtus on 250 000 krooni või enam.

Narva Linnavalitsuse 16.11.2005 korraldusega nr 1149-k loobus Narva linn sama hoone 341/2088 mõttelise osa ostueesõigusest selle võõrandamisel hinnaga 150 000 krooni. 

Kuna 2006.a linnaeelarves pole rahalisi vahendeid eelnimetatud mõttelise osa ostmiseks ette nähtud ning linn pole selle omandamisest huvitatud, tehakse ettepanek nimetatud ostueesõigusest loobuda.

